Source: http://legislatie.just.ro/Public/FormaPrintabila/00000G2BSVKCXBCL0562UZXYVEZAK4SE
Timestamp: 2019-12-13 06:44:18+00:00
Document Index: 30154459

Matched Legal Cases: ['articolul 8', 'articolul 11', 'articolul 11', 'articolul 21', 'articolul 25', 'articolul 11', 'articolul 25', 'articolul 25', 'articolul 90', 'articolul 4', 'Articolul 5', 'articolul 5', 'Articolul 1']

LEGE 129 31/05/2017
Se aprobă Ordonanţa de urgenţă a Guvernului nr. 1 din 4 ianuarie 2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative, publicată în Monitorul Oficial al României, Partea I, nr. 12 din 5 ianuarie 2017, cu următoarele modificări şi completări:1. La articolul 8, alineatul (1) se modifică şi va avea următorul cuprins:
(1) Se înfiinţează Ministerul Cercetării şi Inovării, ca autoritate de stat pentru cercetare-dezvoltare şi inovare, prin preluarea activităţii şi structurilor specializate în domeniul cercetării şi inovării de la Ministerul Educaţiei Naţionale şi Cercetării Ştiinţifice şi prin preluarea activităţii şi structurilor de la Autoritatea Naţională pentru Cercetare Ştiinţifică şi Inovare. ... 2. La articolul 11, după alineatul (3) se introduce un nou alineat, alineatul (3^1), cu următorul cuprins:(3^1) Ministrul delegat pentru afaceri europene emite ordine şi instrucţiuni, în condiţiile legii, corespunzător domeniului pentru care a fost învestit, inclusiv pentru aprobarea, alături de ministrul afacerilor externe, a statului de funcţii şi pentru reglementarea raporturilor de muncă sau de serviciu ale personalului, aferente structurilor corespunzătoare domeniului coordonat, cu respectarea dispoziţiilor legale care reglementează statute profesionale speciale. ... 3. La articolul 11, după alineatul (8) se introduc două noi alineate, alineatele (9) şi (10), cu următorul cuprins:(9) Ministerul Afacerilor Externe preia de la Secretariatul General al Guvernului, în cadrul structurii coordonate de ministrul delegat pentru afaceri europene, activităţile şi structura aferente coordonării şi organizării procesului de pregătire a Preşedinţiei române a Consiliului Uniunii Europene din anul 2019.(10) Numărul maxim de posturi din cadrul Ministerului Afacerilor Externe se suplimentează corespunzător cu numărul de posturi preluat de la Secretariatul General al Guvernului, prin hotărâre a Guvernului, propusă spre adoptare în termen de 30 de zile de la data intrării în vigoare a prezentei legi. Bugetul Secretariatului General al Guvernului se diminuează în mod corespunzător, iar bugetul Ministerului Afacerilor Externe se suplimentează cu suma astfel rezultată. ... 4. La articolul 21, după alineatul (8) se introduce un nou alineat, alineatul (9), cu următorul cuprins:(9) Prin excepţie de la prevederile alin. (8), salarizarea personalului din Ministerul Cercetării şi Inovării se face la nivelul de salarizare aplicabil personalului Ministerului Educaţiei Naţionale, cu încadrarea în bugetul aprobat pentru Ministerul Cercetării şi Inovării. ... 5. La articolul 25 punctul II, înaintea punctului 1 se introduce un nou punct, cu următorul cuprins:– La articolul 11, litera f) se modifică şi va avea următorul cuprins:
f) aprobă strategiile, metodologiile, precum şi programele de dezvoltare economică a ţării, pe ramuri şi domenii de activitate; ... ... ... 6. La articolul 25 punctul II punctul 1, litera c) a articolului 15 se modifică şi va avea următorul cuprins:
c) secretarii de stat şi consilierii de stat din cadrul aparatului de lucru al Guvernului; ... ... 7. La articolul 25, după punctul VI se introduc patru noi puncte, punctele VII-XI, cu următorul cuprins:VII. Legea-cadru nr. 284/2010 privind salarizarea unitară a personalului plătit din fonduri publice, publicată în Monitorul Oficial al României, Partea I, nr. 877 din 28 decembrie 2010, cu modificările şi completările ulterioare, se modifică după cum urmează: 1. La anexa nr. I capitolul II, titlul literei B va avea următorul cuprins:
B. Salarizarea personalului contractual din cadrul cabinetului demnitarului, Administraţiei Prezidenţiale, al serviciilor Parlamentului şi aparatului de lucru al Guvernului ... ... 2. La anexa nr. II capitolul III subcapitolul IV: D, numărul de posturi pentru personalul clerical angajat în unităţile cultelor recunoscute din România, pentru care se asigură sprijin lunar la salarizare, se majorează cu un post de la 15.250 posturi la 15.251 posturi, respectiv la nr. crt. 1 - poziţia «Cu studii superioare: gradul I» de la 3.018 posturi la 3.019 posturi, aferent funcţiei clericale de preot. ... 3. La anexa nr. II capitolul III litera E, alineatul (1) al articolului 5 se modifică şi va avea următorul cuprins:
(1) Pentru sprijinirea aşezămintelor religioase româneşti din afara graniţelor, care desfăşoară activităţi deosebite în vederea menţinerii identităţii lingvistice, culturale şi religioase a românilor din afara graniţelor, se alocă de la bugetul de stat, prin unitatea centrală de cult din România, o sumă reprezentând echivalentul în lei a 209.000 de euro lunar. ... ... VIII. La articolul 90 din Legea nr. 188/1999 privind Statutul funcţionarilor publici, republicată în Monitorul Oficial al României, Partea I, nr. 365 din 29 mai 2007, cu modificările şi completările ulterioare, după alineatul (8) se introduce un nou alineat, alineatul (9), cu următorul cuprins: (9) Dispoziţiile alin. (1)-(7) se aplică şi personalului contractual din cadrul autorităţilor sau instituţiilor publice. ... IX. Legea nr. 268/2001 privind privatizarea societăţilor ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr. 299 din 7 iunie 2001, cu modificările şi completările ulterioare, se modifică şi se completează după cum urmează: 1. La articolul 4, partea introductivă a alineatului (1) şi alineatul (2) vor avea următorul cuprins:(1) Agenţia Domeniilor Statului, instituţie publică cu personalitate juridică, finanţată integral de la bugetul de stat, în subordinea Ministerului Agriculturii şi Dezvoltării Rurale, are următoarele atribuţii:
…………........................................……………………………(2) Structura organizatorică, statul de funcţii şi regulamentul de organizare şi funcţionare ale Agenţiei Domeniilor Statului se aprobă prin ordin al ministrului agriculturii şi dezvoltării rurale, la propunerea directorului general al agenţiei. ... 2. Articolul 5 va avea următorul cuprins:
(1) Agenţia Domeniilor Statului este condusă de un director general, ajutat de un director general adjunct.(2) Directorul general şi directorul general adjunct sunt numiţi şi revocaţi prin ordin al ministrului agriculturii şi dezvoltării rurale.(3) Directorul general şi directorul general adjunct îşi desfăşoară activitatea pe baza unor criterii de performanţă stabilite de ministrul agriculturii şi dezvoltării rurale, incluse în contractul de muncă.(4) Activitatea directorului general şi a directorului general adjunct este evaluată semestrial de către o comisie desemnată prin ordin al ministrului agriculturii şi dezvoltării rurale.(5) Directorul general, în exercitarea atribuţiilor sale, emite decizii şi instrucţiuni în condiţiile legii.(6) Directorul general are calitatea de ordonator terţiar de credite.(7) Directorul general reprezintă Agenţia Domeniilor Statului în raporturile cu celelalte organe de specialitate ale administraţiei publice centrale şi locale, cu alte persoane juridice şi fizice, precum şi în justiţie. ... 3. La articolul 5^1, alineatele (2) şi (3) vor avea următorul cuprins: (2) Din Comitet fac parte reprezentanţi ai Secretariatului General al Guvernului, ai Ministerului Agriculturii şi Dezvoltării Rurale, ai Agenţiei Domeniilor Statului, ai Agenţiei Naţionale de Cadastru şi Publicitate Imobiliară, ai Autorităţii Naţionale Sanitare Veterinare şi pentru Siguranţa Alimentelor, ai Ministerului Apelor şi Pădurilor şi ai Ministerului Dezvoltării Regionale, Administraţiei Publice şi Fondurilor Europene. Componenţa nominală a Comitetului se stabileşte prin ordin al ministrului agriculturii şi dezvoltării rurale, la propunerea instituţiilor reprezentate. Atribuţiile, modul de funcţionare şi remunerarea membrilor se stabilesc prin ordin al ministrului agriculturii şi dezvoltării rurale. (3) Membrii Comitetului sunt remuneraţi din bugetul Agenţiei Domeniilor Statului, aprobat de ordonatorul principal de credite, respectiv de Ministerul Agriculturii şi Dezvoltării Rurale. Cuantumul maxim al indemnizaţiei lunare va fi stabilit prin ordin al ministrului agriculturii şi dezvoltării rurale, fără a putea depăşi 20% din nivelul indemnizaţiei lunare acordate prin lege pentru funcţia de secretar de stat. ... ... X. Articolele 23-27 din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr. 178 din 12 martie 2014, cu modificările şi completările ulterioare, se abrogă. ... XI. Ordonanţa Guvernului nr. 32/1998 privind organizarea cabinetului demnitarului din administraţia publică centrală, publicată în Monitorul Oficial al României, Partea I, nr. 42 din 30 ianuarie 1998, aprobată cu modificări prin Legea nr. 760/2001, cu modificările şi completările ulterioare, se modifică după cum urmează: 1. Articolul 1 va avea următorul cuprins:
În sensul prezentei ordonanţe, prin demnitar din administraţia publică centrală, denumit în continuare demnitar, se înţelege: prim-ministrul, viceprim-ministrul, ministrul de stat, ministrul, ministrul delegat, secretarul general al Guvernului, consilierul de stat, secretarul de stat şi asimilatul acestuia din cadrul aparatului de lucru al Guvernului şi din cadrul ministerelor, precum şi conducătorul organelor de specialitate ale administraţiei publice centrale, cu rang de secretar de stat. ... 2. La anexa nr. 1 „Numărul maxim de posturi din cabinetul demnitarului“, nr. crt. 4 şi 5 vor avea următorul cuprins:
│ 4. │Ministru, ministru delegat, secretarul general al Guvernului │ 8 │
│ 5. │Secretarul general adjunct al Guvernului, consilier de stat, │ 4 │
│ │secretar de stat şi asimilatul acestuia din cadrul │ │
│ │ministerelor şi aparatului de lucru al Guvernului │ │
└────┴───────────────────────────────────────────────────────────────┴───────┘ ... ... ...